SIR আতঙ্ক! বাম-বিজেপি শিবির ছেড়ে তৃণমূলে যোগ শতাধিক কর্মীর

ওয়েব ডেস্ক : মঙ্গলবার, ৪ নভেম্বর থেকে রাজ্যে শুরু হচ্ছে ভোটার তালিকার নিবিড় সংশোধন বা এসআইআর (SIR) প্রক্রিয়া। যা চলবে ডিসেম্বরের ৪ তারিখ পর্যন্ত। তার মাঝে এ নিয়ে সাধারণ মানুষের মধ্যে আতঙ্কের সৃষ্টি হয়েছে। তবে অন্যদিকে এসআইআর-এর মাঝে মুর্শিদাবাদের (Murshidabad) জলঙ্গি বিধানসভায় ফের বড়সড় রাজনৈতিক পালাবদল হল। তৃণমূলে (TMC) যোগ দিলেন বিরোধী দলের পঞ্চায়েত প্রধানসহ শতাধিক কর্মী।

জানা গিয়েছে, এসআইআর (SIR) আতঙ্কে বাম (CPM) ও বিজেপি (BJP) শিবির ছেড়ে তৃণমূল কংগ্রেসে যোগ দিলেন ফরিদপুর গ্রাম পঞ্চায়েতের প্রধান শাকিলা বেগমসহ চার পঞ্চায়েত সদস্য সহ কয়েক শতাধিক কর্মী-সমর্থক। রবিবার ভাদুড়িয়াপাড়া মোড়ে আয়োজিত এসআইআর বিরোধী বিশেষ আলোচনা ও প্রতিবাদ সভার মঞ্চেই এই যোগদান পর্ব সম্পন্ন হয়।

আরও খবর : নভেম্বরেও নেই শীতের দেখা, মাঝে ফের বৃষ্টির পূর্বাভাস বঙ্গে!

বিরোধী দলের কর্মীরা তৃণমূলে (TMC) যোগদানের সময় সেখানে উপস্থিত ছিলেন জলঙ্গির বিধায়ক আব্দুর রাজ্জাক, আইএনটিটিইউসি জেলা সভাপতি নীলিমেশ বিশ্বাস, সংখ্যালঘু সেলের জেলা সভাপতি আবুল কাউসার এবং জলঙ্গি দক্ষিণ ব্লকের তৃণমূল সভাপতি আরিফ বিল্লা সহ একাধিক নেতৃত্ব। তৃণমূল নেতৃত্বের হাত থেকে দলীয় পতাকা গ্রহণ করেন বাম ও বিজেপি শিবির থেকে আসা কর্মী সমর্থকরা।

এ নিয়ে তৃণমূল নেতৃত্বের দাবি করেছে “এসআইআর (SIR) আতঙ্কের রাজনীতি মানুষ এখন বুঝে ফেলেছে, তাই বাম ও বিজেপি কর্মীরা উন্নয়নের রাজনীতিতেই ভরসা রাখছেন।” স্থানীয় সূত্রে জানা গিয়েছে, ফরিদপুর গ্রাম পঞ্চায়েতের দলত্যাগী প্রধান শাকিলা বেগম ও অন্যান্য সদস্যরা ভবিষ্যতে উন্নয়নের স্বার্থে তৃণমূলের পাশে থাকার প্রতিশ্রুতি দিয়েছেন।

দেখুন অন্য খবর :

The post SIR আতঙ্ক! বাম-বিজেপি শিবির ছেড়ে তৃণমূলে যোগ শতাধিক কর্মীর first appeared on KolkataTV.