“ছাব্বিশে আমরা দেখিয়ে দেব…,” ব্রিগেড থেকে স্পষ্ট বার্তা বাম নেত্রীর

ওয়েব ডেস্ক: বিধানসভা নির্বাচনের আগে দলকে চাঙ্গা করতে ব্রিগেডে (Brigade) মহাসমাবেশে বামেরা (Left Front)। তীব্র গরম উপেক্ষা করে হাজার হাজার বাম সমর্থক ভিড় জমিয়েছেন কলকাতার এই ঐতিহাসিক ময়দানে। চার গণসংগঠনের আহ্বানে আয়োজিত এই সমাবেশে উপস্থিত ছিলেন সিপিএমের (CPIM) রাজ্য সম্পাদক মহম্মদ সেলিম-সহ (Mohammed Salim) ছয় জন বক্তা। আর এদিনের এই মহাসমাবেশে নজর কেড়েছেন ক্ষেতমজুর সংগঠনের নেত্রী বন্যা টুডু (Banya Tudu)। তাঁর আঞ্চলিক ভাষায় দেওয়া বক্তৃতায় উঠে এল মাঠের মানুষের ক্ষোভ, যন্ত্রণার পাশাপাশি সংগ্রামের দীপ্ত আহ্বান।

রবিবার ব্রিগেড থেকে বন্যা টুডু স্পষ্ট ভাষায় বলেন, ‘‘শহরের মানুষ আমাদের কথা জানেন না। কিন্তু আমরা নিজেদের লড়াই নিজেরাই চালিয়ে যাবো। সরকার ১০০ দিনের কাজের কথা বলেছিল, আমরা চাই ২০০ দিনের কাজ। টাকা না দিলে কাজ দাও।’’ পাশাপাশি বান নেত্রীর বক্তব্যে উঠে আসে মহিলাদের ওপর অত্যাচারের প্রসঙ্গ, সরকারি প্রকল্পে দুর্নীতি, এবং সামাজিক নিরাপত্তার অভাব। ‘‘মেয়েদের ধর্ষণ করা হচ্ছে, টাকা দিয়ে মুখ বন্ধ করতে চাওয়া হচ্ছে। আমাদের সম্মান নেই, আমাদের জন্য কোনও ভান্ডার নেই,’’ বলে তীব্র আক্রমণ শানান তিনি।

আরও পড়ুন: ব্রিগেড মঞ্চ থেকে ‘২০০ দিনের কাজ’-এর দাবি করলেন বাম নেতা

এসবের পাশাপাশি শাসক দলের ‘খেলা হবে’ স্লোগানের প্রসঙ্গ টেনে বন্যা বলেন, ‘‘খেলা তো হবেই। এবার আমরাও উইকেট ফেলব। ছাব্বিশে আমরা দেখিয়ে দেব।’’ এদিকে বৃহৎ এই জমায়েতে মা-বোনেদের উপস্থিতির কথা উল্লেখ করে তিনি বলেন, ‘‘আমরা পিছিয়ে যাইনি বলেই মা-বোনেরা ব্রিগেডে এসেছে।’’ তাঁর কণ্ঠে ভরসা ছিল, ছিল প্রতিজ্ঞা— আন্দোলনের পথ থেকে সরবেন না।

দেখুন আরও খবর: